CELEX: 32019R0587
Language: bg
Date: 2019-04-11 00:00:00
Title: Регламент за изпълнение (ЕС) 2019/587 на Комисията от 11 април 2019 година за изменение на приложение I към Регламент (ЕО) № 119/2009 по отношение на включването на Обединеното кралство Великобритания и Северна Ирландия и на някои от териториите, зависими от Британската корона, в списъка на третите държави или части от тях, от които е разрешено въвеждането в Съюза на пратки с месо от диви животни от семейство зайци, от някои диви сухоземни бозайници и от отглеждани във ферми зайци (Текст от значение за ЕИП.)

11.4.2019   
               
               
                  BG
               
               
                  Официален вестник на Европейския съюз
               
               
                  LI 100/8
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/587 НА КОМИСИЯТА
         от 11 април 2019 година
         за изменение на приложение I към Регламент (ЕО) № 119/2009 по отношение на включването на Обединеното кралство Великобритания и Северна Ирландия и на някои от териториите, зависими от Британската корона, в списъка на третите държави или части от тях, от които е разрешено въвеждането в Съюза на пратки с месо от диви животни от семейство зайци, от някои диви сухоземни бозайници и от отглеждани във ферми зайци
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, първа алинея и параграф 4 и член 9, параграф 4 от нея,
         като има предвид, че:
         
                     (1)
                  
                  
                     На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 22 март 2019 г. Европейският съвет в съгласие с Обединеното кралство прие Решение (ЕС) 2019/476 (2) за продължаване на срока по член 50, параграф 3 от ДЕС. В съответствие с посоченото решение, в случай че Споразумението за оттегляне не бъде одобрено от Камарата на общините най-късно до 29 март 2019 г., срокът, предвиден в член 50, параграф 3 от ДЕС, се удължава до 12 април 2019 г. Тъй като Споразумението за оттегляне не беше одобрено до 29 март 2019 г., правото на Съюза ще престане да се прилага спрямо Обединеното кралство и на неговата територия, считано от 13 април 2019 г. („датата на оттегляне“).
                  
               
                     (2)
                  
                  
                     В Регламент (ЕО) № 119/2009 на Комисията (3) са определени ветеринарно-санитарните и здравните условия и условията за ветеринарно сертифициране при въвеждането в Съюза на месо от диви животни от семейство зайци, от някои диви сухоземни бозайници и от отглеждани във ферми зайци и списъкът на третите държави и частите от тях, от които е разрешено въвеждането в Съюза на такива пратки.
                  
               
                     (3)
                  
                  
                     Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава и някои от териториите, зависими от Британската корона, ще изпълняват изискванията, предвидени в Регламент (ЕО) № 119/2009 относно въвеждането в Съюза на пратки с месо от диви животни от семейство зайци, от някои диви сухоземни бозайници и от отглеждани във ферми зайци, като продължават да спазват законодателството на Съюза за първоначален период от най-малко девет месеца.
                  
               
                     (4)
                  
                  
                     Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство и някои от териториите, зависими от Британската корона, следва да бъдат включени в поместения в приложение I към Регламент (ЕО) № 119/2009 списък на третите държави и частите от тях, от които е разрешено въвеждането в Съюза на пратки с месо от диви животни от семейство зайци, от някои диви сухоземни бозайници и от отглеждани във ферми зайци за консумация от човека.
                  
               
                     (5)
                  
                  
                     Поради това приложение I към Регламент (ЕО) № 119/2009 следва да бъде съответно изменено.
                  
               
                     (6)
                  
                  
                     Настоящият регламент следва да се прилага от 13 април 2019 г., освен ако на тази дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Част 1 от приложение I към Регламент № (ЕО) № 119/2009 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            Той се прилага от 13 април 2019 г.
            Настоящият регламент обаче не се прилага, ако на посочената дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 април 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 18, 23.1.2003 г., стр. 11.
         
            (2)  Решение (EС) 2019/476 на Европейския съвет, взето в съгласие с Обединеното кралство, от 22 март 2019 г. за продължаване на срока по член 50, параграф 3 от ДЕС (ОВ L 80 I, 22.3.2019 г., стр. 1).
         
            (3)  Регламент (ЕО) № 119/2009 на Комисията от 9 февруари 2009 г. относно определянето на списък на трети страни или части от тях, за внос или транзитно преминаване през Общността на месо от диви животни от семейство зайци, от някои диви сухоземни бозайници и от отглеждани във ферми зайци, и относно определянето на изискванията за ветеринарното сертифициране (ОВ L 39, 10.2.2009 г., стр. 12).
      
      
         
            ПРИЛОЖЕНИЕ
            Таблицата в част 1 от приложение I към Регламент (ЕО) № 119/2009 се изменя, както следва:
            
                        а)
                     
                     
                        след вписването за Канада се добавят следните редове:
                        
                                    „Обединено кралство Великобритания и Северна Ирландия
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                     
                                 
                              
                                    Гърнзи
                                 
                                 
                                    GG
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM“
                                 
                                 
                                     
                                 
                              
                  
                        б)
                     
                     
                        след вписването за Гренландия се добавят следните редове:
                        
                                    „Джърси
                                 
                                 
                                    JE
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM“